Ministru kabineta noteikumu projekta

**„Grozījumi Ministru kabineta 2011.gada 19.oktobra noteikumos Nr.803 „Noteikumi par mājsaimniecības elektrisko veļas žāvēšanas mašīnu un kombinēto veļas mazgāšanas un žāvēšanas mašīnu marķēšanu un distances līgumā ietveramo informāciju””**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts„Grozījumi Ministru kabineta 2011.gada 19.oktobra noteikumos Nr.803 „Noteikumi par mājsaimniecības elektrisko veļas žāvēšanas mašīnu un kombinēto veļas mazgāšanas un žāvēšanas mašīnu marķēšanu un distances līgumā ietveramo informāciju”” izstrādāts, lai novērstu tiesību aktu dublēšanos, ņemot vērā Komisijas Deleģētās regulas (ES) Nr.392/2012 (2012.gada 1.marts) *ar ko papildina Eiropas Parlamenta un Padomes Direktīvu 2010/30/ES attiecībā uz mājsaimniecības veļas žāvētāju energomarķējumu* spēkā stāšanos. |
| 2. | Pašreizējā situācija un problēmas | Ministru kabineta 2011.gada 19.oktobra noteikumi Nr.803 *„Noteikumi par mājsaimniecības elektrisko veļas žāvēšanas mašīnu un kombinēto veļas mazgāšanas un žāvēšanas mašīnu marķēšanu un distances līgumā ietveramo informāciju”* (turpmāk – MK noteikumi Nr.803) izstrādāti, pamatojoties uz regulējumu, kas noteikts Komisijas 1995.gada 23.maija Direktīvā 95/13/EEK, *ar kuru īsteno Padomes Direktīvu 92/75/EEK attiecībā uz enerģijas etiķetēm mājsaimniecības elektriskajiem veļas žāvētājiem* (turpmāk - Direktīva 95/13/EEK) un Komisijas 1996.gada 19.septembra Direktīvā 96/60/EK, *ar kuru īsteno Padomes Direktīvu 92/75/EEK attiecībā uz enerģijas etiķetēm mājsaimniecības kombinētajām veļas mazgājamām un žāvējamām mašīnām* (turpmāk – Direktīva 96/60/EK).  2010.gada 18.jūnijā Eiropas Savienības Oficiālajā Vēstnesī L153/1 publicēta Eiropas Parlamenta un Padomes 2010.gada 19.maija Direktīva 2010/30/ES *par enerģijas un citu resursu patēriņu norādīšanu ražojumiem, kas saistīti ar energopatēriņu, izmantojot etiķetes un standarta informāciju par precēm* (turpmāk – Direktīva 2010/30/ES), kas ir pārņemta Latvijas Republikas normatīvajos aktos ar Ministru kabineta 2011.gada 21.jūnija noteikumiem Nr.480 *"Noteikumi par kārtību, kādā tiek marķētas preces, kas saistītas ar enerģijas un citu resursu patēriņu, kā arī to reklāmu un uzraudzību".* Saskaņā ar Direktīvas 2010/30/ES 17.pantu no 2011.gada 21.jūlija tiek atcelta 1992.gada 22.septembra Direktīva 92/75/EEK *par sadzīves tehnikas enerģijas un citu resursu patēriņa norādīšanu, izmantojot etiķetes un standarta informāciju par precēm*.  2012.gada 9.maijā Eiropas Savienības Oficiālajā Vēstnesī L123/1 (ar labojumiem, kas publicēti 2012.gada 11.maija Eiropas Savienības Oficiālajā Vēstnesī L124, 56. lpp) tika publicēta Komisijas Deleģētā regula (ES) Nr.392/2012 (2012.gada 1.marts) *ar ko papildina Eiropas Parlamenta un Padomes Direktīvu 2010/30/ES attiecībā uz mājsaimniecības veļas žāvētāju energomarķējumu* (turpmāk – Regula (ES) Nr.392/2012), kura uzliek saistības kopumā un ir tieši piemērojama visās dalībvalstīs.  Ņemot vērā, ka ar Regulas (ES) Nr.392/2012 8.pantu no 2013. gada 29.maija tiek atcelta Komisijas Direktīva 95/13/EEKun minētāsdirektīvas prasības Latvijas normatīvajos aktos ir pārņemtas ar MK noteikumiem Nr.803, nepieciešams izstrādāt grozījumus MK noteikumos Nr.803, izslēdzot tiesību normas, kas attiecas uz mājsaimniecības elektriskajiem veļas žāvētājiem, izsakot citā redakcijā tiesību normas, kas iekļauj jēdzienu „mājsaimniecības elektriskie veļas žāvētāji”, kā arī izslēdzot pielikumos noteikto informāciju, attiecībā uz mājsaimniecības elektriskajiem veļas žāvētājiem.  Saskaņā ar Regulas (ES) Nr.392/2012 preambulas 5.punktu un 1.panta 2.punktu uz kombinēto veļas mazgāšanas un žāvēšanas mašīnu (turpmāk – kombinētās iekārtas) marķēšanu pašreiz tiek saglabāts līdzšinējais regulējums, kas noteikts Direktīvā 96/60/EK, tādēļ attiecībā uz kombinēto iekārtu marķēšanu un distances līgumā ietveramo informāciju tiek piemēroti MK noteikumi Nr.803. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikuma projekta mērķis ir novērst tiesību normu dublēšanos, ņemot vērā Regulas (ES) Nr.392/2012 spēkā stāšanos. Noteikumu projekts paredz precizēt spēkā esošo MK noteikumu Nr.803 regulējumu:  - izslēdzot no tiem tiesību normas, kas attiecas uz mājsaimniecības elektriskajiem veļas žāvētājiem,  - izslēdzot no tiem tiesību normas, kas iekļauj jēdzienu „mājsaimniecības elektriskie veļas žāvētāji”,  - izslēdzot pielikumos noteikto informāciju, attiecībā uz mājsaimniecības elektriskajiem veļas žāvētājiem. |
| 5. | Projekta izstrādē iesaistītās institūcijas | Noteikumu projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Noteikumu projekts šo jomu neskar. |
| 7. | Cita informācija | Nav. |
| **II. Tiesību akta projekta ietekme uz sabiedrību** | | |
| 1. Sabiedrības mērķgrupa | | Regulas (ES) Nr.392/2012 tiesiskais regulējums attiecas uz piegādātājiem, kuru komercdarbība ir saistīta ar mājsaimniecības elektrisko veļas žāvētāju ražošanu, kā arī uz izplatītājiem, kuri nodrošina šo iekārtu pieejamību tiešajiem lietotājiem. |
| 2. Citas sabiedrības grupas (bez mērķgrupas) kuras tiesiskais regulējums arī ietekmē vai varētu ietekmēt | | Noteikumu projekts šo jomu neskar. |
| 3. Tiesiskā regulējuma finansiālā ietekme | | Noteikumu projekts šo jomu neskar. |
| 4. Tiesiskā regulējuma nefinansiālā ietekme | | Noteikumu projekts šo jomu neskar. |
| 5. Administratīvās procedūras raksturojums | | Noteikumu projekts šo jomu neskar. |
| 6. Administratīvo izmaksu monetārs novērtējums | | Noteikumu projekts šo jomu neskar. |
| 7. Cita ietekme | | Nav. |

Anotācijas III un IV sadaļa – noteikumu projekts šīs jomas neskar.

|  |  |  |  |  |
| --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | |
| 1. Saistības pret Eiropas Savienību | | Noteikumu projektā iekļautas tiesību normas, kas atsaucas uz Komisijas 2012.gada 1.marta Deleģēto Regulu (ES) Nr. 392/2012 ar ko papildina Eiropas Parlamenta un Padomes Direktīvu 2010/30/ES attiecībā uz mājsaimniecības veļas žāvētāju energomarķējumu (*OV L 123/1, 09.05.2012., 1. lpp., ar labojumiem OV L 124, 11.05.2012., 56 lpp.*).  Regulas (ES) Nr.392/2012 prasības tiek piemērotas no 2013.gada 29.maija, taču tās 3. panta d) un e) punktu un 4. panta b), c) un d) punktu piemēro no 2012. gada 29. septembra. | | |
| 2. Citas starptautiskās saistības | | Noteikumu projekts šo jomu neskar. | | |
| 3. Cita informācija | | Nav | | |
| **1.tabula**  **Tiesību akta projekta atbilstība ES tiesību aktiem** | | | | |
| Attiecīgo Eiropas Savienības tiesību aktu datums, numurs un nosaukums | | **Komisijas Deleģētā regula (ES) Nr. 392/2012 (2012.gada 1.marts), ar ko papildina Eiropas Parlamenta un Padomes Direktīvu 2010/30/ES attiecībā uz mājsaimniecības veļas žāvētāju energomarķējumu** | | |
|  | | | | |
| A | B | | C | D |
| 1.pants 1.punkts | 1.2.punkts | | Pārņemts pilnībā | Neparedz stingrākas prasības |
| 3.pants b) punkts | 1.3.punkts | | Pārņemts pilnībā | Neparedz stingrākas prasības |
| 3.pants b) punkts | 1.4.punkts | | Pārņemts pilnībā | Neparedz stingrākas prasības |
| 4.pants b) punkts | 1.5.punkts | | Pārņemts pilnībā | Neparedz stingrākas prasības |
| 4.pants b) punkts | 1.6.punkts | | Pārņemts pilnībā | Neparedz stingrākas prasības |
| 4.pants b) punkts | 1.7.punkts | | Pārņemts pilnībā | Neparedz stingrākas prasības |
| 4.pants b) punkts | 1.8.punkts | | Pārņemts pilnībā | Neparedz stingrākas prasības |
| 8.pants | 1.9.punkts | | Pārņemts pilnībā | Neparedz stingrākas prasības |
| I pielikums 1.punkts, 2.punkts, 3.punkts | 1.10.punkts | | Pārņemts pilnībā | Neparedz stingrākas prasības |
| I pielikums 4.punkts | 1.11.punkts | | Pārņemts pilnībā | Neparedz stingrākas prasības |
| VI pielikums | 1.12.punkts | | Pārņemts pilnībā | Neparedz stingrākas prasības |
| 10.pants | 2.punkts | | Pārņemts pilnībā | Neparedz stingrākas prasības |
|  | | | | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Noteikumu projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsts piešķiršanas un finanšu noteikumus (attiecībā un monetāro politiku) | Noteikumu projekts šo jomu neskar. | | | |
| Cita informācija | Nav | | | |
| *Anotācijas 2.tabula – nav attiecināms.* | | | | |

Anotācijas VI un VII sadaļa – noteikumu projekts šīs jomas neskar.

|  |  |
| --- | --- |
| Ekonomikas ministrs | D.Pavļuts |

|  |  |
| --- | --- |
| Vīza: Valsts sekretārs | J. Pūce |

07.09.2012. 14:20

1,035

|  |  |
| --- | --- |
| R.Bērziņš  67013197, Reinis.Berzins@em.gov.lv | G.Jaunbērziņa - Beitika  67013067, Gundega.Jaunberzina-Beitika@em.gov.lv |